Worcester F 80 Distinctiones

264 Vestis

Vestis.[[1]](#footnote-1) In veste exigitur quod sit munda. Hoc fit per continentiam et penitentiam, Eccle. [9:8]: *Omni tempore vestimenta* tua *sint* *sint* *candida*. Et Leu. 13[:6]: *Lavabitque homo vestimenta sua*, id est, opera per penitentiam, *et mundus erit*. Apo. 3[:4]: *Qui non inquinaverunt vestimenta sua*.

¶ Secundo, quod sit calida et hoc per caritatem alioquin parum valet corpori. Sic nec castitas anime sine caritate, Job 37[:17]: *Nonne vestimenta tua calida*

/fol. 317ra/

erunt, *cum terra perflata fuerit austro*, id est, opera feruencia cum anima sit calefacta per gratiam. Ideo caritas dicitur vestis nupcialis, quia sicut[[2]](#footnote-2) sine veste est homini turpido et non pulcritudo, sic nec vestis pulcra sine caritate.

¶ Tercio, quod sit larga per iniustitiam tegendo, scilicet, omnia membra, id est, tribuendo vnicuique quod suum est, Apo. 1[:12-13]: *Vidi, similem Filio hominis vestitum podere*. Quod est vestis talaris, Act. 12[:8]: *Circumda tibi vestimentum tuum, et sequere me*. Sed aliqui non teguntur nisi vsque ad renes. In cuius signam dicitur, [2] Reg. 10[:4]: quod *Hanon præscidit vestes* seruorum Dauid *usque ad nates*.

¶ Item, requiritur quod sit colorata per venustatem. Sed Eccli. 27[:12] dicitur, *Stultus ut luna mutatur*. Sic gentis nostre modo sunt cornuta capucia, manice, longe tunice stricte, sed in Psal. [74:11] dicitur, *Cornua peccatorum confringam*. Et Sopho. 1[:8] dicitur, *Visitabo super omnes qui induti sunt veste[[3]](#footnote-3) peregrina*.

¶ Quarto quod sit integra, forte, perseuerancia, Deut. 29[:5]: *Vestimenta* filiorum Israel *non sunt attrita quadraginta annis* indeserto, id est, in statu religionis uel penitentie. Apo. 16[:15]: *Beatus qui custodit vestimenta sua, ne nudus ambulet*. Sed heu quia econtra aliqui induuntur veteri veste superbie et hii proprie sunt ad robas diaboli, quia Eccli. 13[:1]: *Qui communicaverit* cum *superbo induet superbiam*. Jos. 9[:5] Gabaonite erant vestiti *veteribus vestimentis.* Ideo Eccli. 11[:4]: *In vestitu ne glorieris umquam*, sicut pano[[4]](#footnote-4) in cauda, *et in die honoris* ne *extollaris*. Exemplum de Herode Egipta, Act. 12[:21].

¶ Item, aliqui vestiuntur veste leporsa luxurie, que primo inficit cor, postmodum linguam, deinde totum corpus. Quarto proximos, Leu. 13[:56], vestis que lepram habuerit comburetur flamma, hii induunt pellibus emissariorum.

¶ Item, aliqui veste partita, discordie, et iracundie, qui induuntur canum velleribus per mordacitatem et detractionem, Leu. 19[:19]: Vestis*, quæ ex duobus* texta *est, non* induaris, id est, ne mitteris illos qui faciunt se fouent

/fol. 317rb/

partes, et sic perturbant alios uel qui faciunt sibi vestem partitam ex lupo et agno. Quia ex vno parte auferunt per rapinam vel vsuram et ex alia parte dant elemosinam, discalciantes vnum pedem, et calciantes aliquando.

¶ Item, aliqui veste corrosa tineis inuidie et auaritie. Hii induunt pelles uulpium per astuciam et dolum, Jac. 5[:1-2]: *Agite* nunc *divites*, etc., sequitur *vestimenta* sua *a tineis comesta sunt*. De omnibus istis dicitur Sopho. 1[:8]: *Visitabo super omnes qui sunt induti veste peregrina*.

¶ Item vestimentum debet esse calidum per viscerosam pietatem, conuenienter aptatum per iusticie equitatem.

1. Vestis ] Lambeth begins this chapter: In veste exigitur… with the “I” capitalized. [↑](#footnote-ref-1)
2. sicut ] *add*. ~~est~~ F 80. [↑](#footnote-ref-2)
3. veste ] *add*. ingra F 80. [↑](#footnote-ref-3)
4. pano ] Lambeth, F 128 *om.* F 80. [↑](#footnote-ref-4)